På Beauforts vindskala er orkan vindstyrke 12, skalaens høyeste nivå, som gir havbølger på over 14 meters høyde. For tropiske orkaner i Nord-Atlanteren beregnes maksimal vindstyrke som høyeste gjennomsnitt over en periode på ett minutt. Det gjelder også i Saffir-Simpson-skalaen som kategoriserer orkaner etter styrke . En tropisk orkan etter denne skalaen er derfor litt «svakere» enn en av våre (ekstratropiske) orkaner med samme oppgitte vindhastighet.